CELEX: 62017TB0257
Language: bg
Date: 2018-09-12 00:00:00
Title: Дело T-257/17: Определение на Общия съд от 12 септември 2018 г. — RE/Комисия (Жалба за отмяна и искане за обезщетение — Достъп до документи — Регламент (ЕО) № 1049/2001 — Мълчалив отказ за предоставяне на достъп — Липса на основание за произнасяне — Изричен отказ за предоставяне на достъп — Изменение на исканията — Член 86, параграф 4, букви a) и б) от Процедурния правилник — Член 76, буква г) от Процедурния правилник — Недопустимост)

26.11.2018   
            
            
               BG
            
            
               Официален вестник на Европейския съюз
            
            
               C 427/68
            
         
      Определение на Общия съд от 12 септември 2018 г. — RE/Комисия
      (Дело T-257/17) (1)
      
      (Жалба за отмяна и искане за обезщетение - Достъп до документи - Регламент (ЕО) № 1049/2001 - Мълчалив отказ за предоставяне на достъп - Липса на основание за произнасяне - Изричен отказ за предоставяне на достъп - Изменение на исканията - Член 86, параграф 4, букви a) и б) от Процедурния правилник - Член 76, буква г) от Процедурния правилник - Недопустимост)
      (2018/C 427/90)
      Език на производството: английски
      
         Страни
      
      
         Жалбоподател: RE (представител: S. Pappas, адвокат)
      
         Ответник: Европейска комисия (представители: A. Buchet и C. Ehrbar)
      
         Предмет
      
      От една страна, искане на основание член 263 ДФЕС за отмяна на мълчаливото решение на Европейската комисия за отхвърляне на потвърдителното заявление за достъп до документи, подадено от жалбоподателя на 20 януари 2017 г., както и на решение C(2017) 3718 окончателен на генералния секретар на Комисията от 24 май 2017 г. в частта, с която е отказано предоставяне на достъп до записка относно назначаването на жалбоподателя, и от друга страна, искане на основание член 268 ДФЕС за обезщетение за вредите, които жалбоподателят твърди, че е претърпял от отказа да му бъде предоставен достъп до тези документи и от забавянето при разглеждането на заявлението му за достъп до посочените документи.
      
         Диспозитив
      
      
                  1)
               
               
                  Липсва основание за произнасяне по искането за отмяна на мълчаливото решение на Европейската комисия за отхвърляне на потвърдителното заявление за достъп до документи, подадено от RE на 20 януари 2017 г.
               
            
                  2)
               
               
                  Отхвърля жалбата в останалата част.
               
            
                  3)
               
               
                  Всяка от страните понася направените от нея съдебни разноски.
               
            
         (1)  ОВ C 221, 10.7.2017 г.